חגי לוין

חגי לוין (נולד ב-28 ביולי 1978) פרופסור ישראלי לרפואה, מומחה בבריאות הציבור. משמש כפרופסור מן המניין לאפידמיולוגיה באוניברסיטה העברית בירושלים, כרופא בכיר בבית הספר לבריאות הציבור של האוניברסיטה העברית בירושלים והדסה עין כרם, וכ-Adjunct Assistant Professor במחלקה לבריאות הציבור, הפקולטה לרפואה בבית החולים מאונט סיני, ניו-יורק. נולד וגדל בעיר רחובות. הוא בוגר בית הספר התיכון ע"ש אהרון קציר ברחובות. במסגרת מסלול עתודה אקדמית, למד בין השנים 1996–2003 בבית הספר לרפואה באוניברסיטה העברית בירושלים והשלים את התארים .B.Med.Sc (בהצטיינות) ו-M.D.‎. במקביל ללימודי הרפואה, השלים גם תואר ראשון (B.A.‎) בהצטיינות בתוכנית הבין-תחומית למצטיינים "אמירים" במדעי הרוח. בנוסף הוא מחזיק בתואר שני בהצטיינות יתירה בבריאות הציבור (M.P.H.‎) מאוניברסיטת תל אביב. לוין התגייס לצבא כרופא צבאי ושירת בבסיס האימונים של חטיבת הצנחנים (בא"ח 35). הוכשר כרופא מומחה בבריאות הציבור בענף בריאות הצבא בצה"ל, שם שימש גם כראש מדור אפידמיולוגיה. במהלך ההתמחות הושאל ללשכת הבריאות אשקלון, למרכז הרפואי סורוקה ולהנהלת משרד הבריאות. במסגרת השאלתו למשרד הבריאות ריכז את המענה לשפעת הפנדמית ("שפעת החזירים"). לאחר שחרורו מצה"ל בשנת 2012 (בדרגת רס"ן), נקלט לסגל בית הספר לבריאות הציבור של האוניברסיטה העברית בירושלים והדסה. הקים את מסלול ההתמחות בבריאות וסביבה ועמד בראשו עד שנת 2019. בוגר תוכנית עמיתים למנהיגות סביבתית של מרכז השל. משמש כעורך בעיתון המדעי "Human Reproduction". לוין נשוי ואב לשלושה ילדים. אביו הוא פרופ׳ עלי לוין, מומחה לאנטנות במכללת אפקה להנדסה, אמו עליזה לוין, היא עורכת דין, ולו חמש אחיות. מתגורר ברחובות. מחקריו של פרופ' לוין עוסקים בתחומים בעלי השלכות ישירות על מדיניות. הוא פרסם מאמרים רבים בנושא השפעת הסביבה על בריאות האדם, לרבות השפעות של כימיקלים במוצרי צריכה, חומרי הדברה, זיהום אוויר ואקלים. ערך מחקרים בתחום השפעות מוצרי טבק על הבריאות ואסטרטגיות מניעה. פיתח תוכנית לגמילה מעישון בעזרת הודעות טקסט - סמס הפסק, בעברית ובערבית ואף תוכנית ייעודית לחיילים. בשנת 2017 היה לוין חוקר מוביל במטה אנליזה על מחקרי ספירת זרע. הסקירה מצאה שספירת הזרע של גברים במדינות מערביות ירדה ב-50-60% במהלך העשורים האחרונים. מאז שנת 2008 פעיל (בהתנדבות) במסגרת ועד איגוד רופאי בריאות הציבור בתפקידים שונים. בשנת 2019 הוא נבחר כיו"ר האיגוד. בספטמבר 2024 נבחר לתקופת כהונה נוספת. במסגרת תפקידיו היה שותף משמעותי במאבק למען חיזוק טיפות החלב, הגנה על מעמד רופאי בריאות הציבור, חוק איסור פרסום טבק, השוואת המס על הטבק לגלגול, חקיקת סימון תזונתי על מוצרי מזון, ועוד. היה חבר בקבינט המומחים של מגן ישראל, והיה אחד ממקימי הקבינט האזרחי, קבוצת מומחים א-פוליטית הפועלת ממרץ 2020. בזכות פעילותו בכנסת הורחבה מגבלת 500 מטר ל-1000 מטר. ב-9 בינואר 2021 התפטר מתפקידיו כיו"ר איגוד רופאי בריאות הציבור וחבר וועדה המייעצת למטה "מגן ישראל". למחרת הודיע על הצטרפותו למפלגת תל"ם – תנועה לאומית ממלכתית בראשות משה יעלון. שלא התמודדה לכנסת ה-24 לבסוף. באוקטובר 2021 נבחר מחדש ליו"ר האיגוד. מאז 2013 מרכז את הוועדה הלאומית לביעור החצבת. החל משנת 2023, התנדב במטה המשפחות להחזרת החטופים והנעדרים ולפי נשיא צרפת עמנואל מקרון יזם יחד עם דוד שפכטר עסקה שמטרתה העברת תרופות לחטופים. מדיה וקבצים בנושא חגי לוין בוויקישיתוף חגי לוין, ברשת החברתית אקס (טוויטר) חגי לוין, באתר גוגל סקולר חגי לוין בבית הספר לרפואה, האוניברסיטה העברית Doctalk, ד"ר חגי לוין: "ישראל נותרה הרחק מאחור במלחמה בעישון", באתר איגוד רופאי בריאות הציבור בישראל, 18 באוקטובר 2017 נטע אחיטוב, ספירת הזרע של הגבר המערבי צונחת ומסכנת את עתיד האנושות, באתר הארץ, 15 בנובמבר 2017 שיחת פנים // חגי לוין, סרטון בערוץ "TheMarker Online", באתר יוטיוב (אורך: 3:03), 3 ביולי 2019 נינה פוקס, פרופ' חגי לוין: לבטל את הגבלת ה-500 מטר, פגיעה בבריאות הציבור, באתר ynet, 17 בספטמבר 2020 גרשון גורנברג, The disease Netanyahu fears isn’t covid-19. It’s dissent., באתר וושינגטון פוסט, ‏30 בספטמבר 2020 (באנגלית) בת-חן אפשטיין אליאס, "הלכתי לפוליטיקה כדי להיות חלק ממקבלי ההחלטות", באתר ישראל היום, 21 בינואר 2021 חגי לוין, באתר גוגל סקולר Gershon, David, Alexander Lipton, and Hagai Levine. "Managing covid-19 pandemic without destructing the economy." arXiv preprint arXiv:2004.10324 (2020). Long Viet Bui, Ha Thu Nguyen, Hagai Levine, Ha Nguyen, Thu Anh Nguyen, Thuy Phuong Nguyen, Truong Nguyen, Toan Thi Thanh Do, Ngoc Pham Tuan, Hanh My Bui. "Estimation of the incubation period of SARS-CoV-2 in Vietnam." medRxiv (2020). סמס-הפסק לחיילים Levine, Hagai, Niels Jørgensen, Anderson Martino-Andrade, Jaime Mendiola, Dan Weksler-Derri, Irina Mindlis, Rachel Pinotti, Shanna H Swan. "Temporal trends in sperm count: a systematic review and meta-regression analysis." Human reproduction update 23.6 (2017): 646-659 פרופ' חגי לוין לכהונה נוספת כיו"ר איגוד רופאי בריאות הציבור, באתר DoctorsOnly‏, 3 בספטמבר 2024 חגי לוין מצטרף ליעלון, גם השר יזהר שי בדרך כיפה, חדשות כיפה, יהונתן קליין, 10 בינואר 2021 דבר, ‏קטאר: התרופות לחטופים והסיוע ההומניטרי לתושבי עזה הוכנסו לרצועה, באתר דבר העובדים בארץ ישראל, 17 בינואר 2024 ציוץ של משרד החוץ הצרפתי